**Balatonföldvár Város Önkormányzata**

**8623 Balatonföldvár, Petőfi Sándor. utca 1.**

**Tel.: 84/540-330 Fax: 84/540-332**

**e-mail: pgmh@balatonfoldvar.hu**

**ELŐTERJESZTÉS**

Balatonföldvár Város Önkormányzata Képviselő-testületének

2018. február 22 - én tartandó ülésére

Az előterjesztést készítette: Kiss Tibor ügyvezető

Szavazás módja: Minősített többséggel

Tárgyalás: nyilvános ülésen

 Véleményező bizottság: PGB

Az előterjesztés tárgy: A díjköteles parkolás szabályozásáról szóló 7/2017. (III.22.) önkormányzati rendelet módosítása

**Tisztelt Képviselő - testület!**

A díjköteles parkolás szabályozásáról szóló rendelet 2017. május 1. napján lépett hatályba és ettől az időponttól indult el a fizetős parkolási rendszer Balatonföldváron.

**Részletes indoklás a rendelettervezet 1.§-ához:**

2017. év üzemeltetési tapasztalatai rámutattak arra, hogy a korábbi II. sz. parkolási zóna kihasználatlansága miatt gazdaságosan nem üzemeltethető, ezért helyette új zóna kijelölése célszerű, mely Belvárosi parkoló néven a Bajcsy-Zsilinszky utca két oldalán (372 hrsz) és a Vak Bottyán utca (375 hrsz) délkeleti részén kerül kijelölésre.

Az új zóna kialakítása mellett a rendelettervezet, a II-III. sz. parkolási zóna tekintetében javaslatot tesz díjcsökkentésre, illetve a Földvár-kártya hatályának kiterjesztésére az új, II. sz. parkolási zónára – a II. parkolási zónában a Városkártya birtokos díjmentességet élvez.

A díjcsökkentés várhatóan növeli a kihasználtságot, és így az üzemeltető díjbevételére nem lesz negatív hatással.

**Részletes indoklás a rendelet 2. §-ához** :

Hatályba léptető rendelkezést tartalmaz.

**ELŐZETES HATÁSVIZSGÁLATI LAP**

**( a jogalkotásról szóló 2010. évi CXXX. törvény 17.§-a alapján)**

A rendelet-tervezetet tárgyaló képviselőtestületi ülés időpontja: 2018.február 22.

|  |  |
| --- | --- |
| Rendelettervezet megnevezése | A díjköteles parkolás szabályozásáról szóló rendelet módosítása |
| Társadalmi hatás | Korszerű új parkoló igénybevételére nyílik lehetőség, bővül a díjköteles parkolóhelyek száma; csökken a díjtétel; a Városkártya birtokosok a II-III. sz. parkolási zónában mentességet kapnak |
| Gazdasági, költségvetési hatás | A díjcsökkentés várhatóan növeli a kihasználtságot, és így az üzemeltető díjbevételére nem lesz negatív hatással. |
| Környezeti követelmények | A rendelet megalkotásának közvetett környezeti következménye – javuló közlekedési és parkolási helyzet |
| Egészségi következmények | A rendelet megalkotásának nincsenek egészségi következményei |
| Adminisztrációs terhek | A díjköteles parkolóhelyek számának emelkedésével nőnek az adminisztrációs terhek – bevezetés, üzemeltetés |
| A rendelet megalkotásának szükségessége | Parkoló zóna kijelölés és díjtétel változás átvezetése |
| A jogalkotás elmaradásának várható következménye | Nem teremtődnek meg a szükséges gyakorlati változtatások rendeleti feltételei  |
| Rendelet alkalmazásához szükséges:  |  |
| Személyi feltételek  | rendelkezésre állnak |
| Szervezeti feltételek  | rendelkezésre állnak |
| Tárgyi feltételek  | rendelkezésre állnak  |
| Pénzügyi feltételek  | rendelkezésre állnak |

Balatonföldvár, 2018.02.14.

 Holovits Huba sk.

 polgármester

**BALATONFÖLDVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**../2018. (II….) ÖNKORMÁNYZATI RENDELETE**

**A DÍJKÖTELES PARKOLÁS SZABÁLYOZÁSÁRÓL SZÓLÓ 7/2017. (III.22.) ÖNKORÁNYZATI RENDELET MÓDOSÍTÁSÁRÓL**

Balatonföldvár Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A díjköteles parkolás szabályozásáról szóló 7/2017. (III.22.) önkormányzati rendelet (a továbbiakban: R.) 11. §-a helyébe a következő rendelkezés lép:

„11. § A Földvár-kártya szabályozásáról szóló önkormányzati rendelet szerinti Városkártya birtokosa az 1. melléklet b)-c) pontja szerinti II-III. sz. parkolási zóna tekintetében mentesül a 2. melléklet b)-c) pontjában meghatározott várakozási díj megfizetése alól a tulajdonában lévő egy díjköteles gépjármű vonatkozásában. A kedvezmény a Városkártya birtokos gazdasági társaságának tulajdonában lévő gépjárműre is érvényesíthető. A gépjármű rendszáma a Városkártya nyilvántartási rendszerében rögzítésre kerül.”

**2. §**

Ez a rendelet 2018. május 1. napján lép hatályba.

Balatonföldvár, 2018. február 22.

**Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2018. február .. napján.

 **Köselingné dr. Kovács Zita jegyző**

**1. melléklet a ../2018.(II...) önkormányzati rendelethez**

1. A R. 1. mellékletének b) pontja helyébe a következő rendelkezés lép:

„b) II. sz. parkolási zóna – Belvárosi parkoló: Bajcsy-Zsilinszky utca két oldalán ( 372 hrsz ) és a Vak Bottyán utca ( 375 hrsz ) délkeleti részén kialakított, táblával kijelölt terület.”

2. A R. 2. mellékletének a)-b) pontja helyébe a következő rendelkezés lép:

„a) I. sz. parkolási zóna - Kiemelt parkoló övezet:

Május 1-től szeptember 30-ig

naponta 9 órától 21 óráig óránként 300 Ft. Napijegy nincs

b) II. sz. parkolási zóna - Belvárosi parkoló: Bajcsy-Zsilinszky utca két oldalán ( 372 hrsz ) és a Vak Bottyán utca ( 375 hrsz ) délkeleti részén kialakított, táblával kijelölt terület:

Május 1-től szeptember 30-ig

naponta 9 órától 21 óráig óránként 250 Ft. Napijegy 1250 Ft.”